ක්‍රිස්ටල් ඩි'සූසා

ක්‍රිස්ටල් ඩි'සූසා යනුවෙන් හඳුන්වනු ලබන්නේ ඉන්දියානු රූපවාහිනී නිළියකි. ඇය විසින් ඒක් හසාරොන් මේන් මේරි බෙහ්නා හේ රූපවාහිනී කතාමාලාවේ ජීවිකා විරේන් සිං වධේරා නැමැති ප්‍රධාන චරිතය නිරූපණය කරන ලදී. පසුව ඇය ඒක් නායි පෙහ්චාන් නම් කතාමාලාවේ සාක්ෂිගේ චරිතය නිරූපණය කළා ය. වඩාත් මෑතක දී ඇය සී ටීවී නාළිකාවේ රූපවාහිනී කතාමාලාවක් වූ බ්‍රහ්මරාක්ෂස් කතාමාලාවේ රායිනා නැමැති ප්‍රධාන චරිතය නිරූපණය කරමින් සිටියා ය.

Eastern Eye පුවත්පත විසින් සරාගීම ආසියානු කාන්තාවන් 50 දෙනාගේ ලැයිස්තුවේ ඩි'සූසාගේ නාමය අංක 1ට සඳහන් කොට ඇත. ඇය විශ්වාස කරන්නේ තමන් ආගම ධර්මය කෙරෙහි අතිශයින් නැඹුරුතාවක් දක්වන බව ය.

වෘත්තිය
ඩි'සූසා ඇගේ රංගන වෘත්තිය ආරම්භ කළේ 2007දී බාලාජි ටෙලිෆිල්ම්ස් සමාගමේ රූපවාහිනී කතාමාලාවක් වූ කහේ නා කහේ කතාමාලාව තුළිනි. එහි දී ඇය විසින් කින්ජල් නැමැති චරිතය නිරූපණය කරන ලදී. 2007දී ඇය තවත් බාලාජි වැඩසටහනක පෙනී සිටි අතර ක්‍යා දිල් මේන් හේ නැමැති එම කතාමාලාව තුළ ඇය විසින් තමන්නා නැමැති චරිතය නිරූපණය කරන ලදී. මෙම තමන්නා නම් චරිතය කථාවේ ප්‍රධාන නළුවාගේ සොහොයුරිගේ චරිතයයි. 2008දී ඩි'සූසා ස්ටාර් ප්ලස් නාළිකාවේ රූපවාහිනී කතාමාලා‍ දෙකකට සිය රංගන දායකත්වය සැපයූවා ය. මින් කස්තුරි නම් කතාමාලාවේ නන්වීත් චරිතයත්, කිස් දේශ් මේන් හේ මේරා දිල් කතාමාලාවේ වීරාගේ චරිතයත් ඇය නිරූපණය කළා ය. 2009දී ඇය (ඉහත අවසානයට සඳහන්) කතාමාලාව හැර ගියා ය.

2010දී, ඩි'සූසා සෝනි ටීවී නාළිකාවේ බාට් හමාරි පක්කි හේ කතාමාලාව සමග සම්බන්ධ වූවා ය. මෙම කතාමාලාව ප්‍රධාන චරිත නිරූපණය කරන ලද්දේ අංකිතා ෂර්මා සහ බරුන් සොබ්ති විසිනි. මෙම කතාමාලාවේ ඇය විසින් නිරූපණය කළේ ශ්‍රාවන්ගේ පෙම්වතිය වූ තාරාගේ චරිතයයි. මීට අමතරය එම වර්ෂයේම සෝනි ටීවී නාළිකාවේ ඇය ආහත් කතාමාලාවේ යාමිනී නැමැති පසුබිම් චරිතය ද නිරූපණය කොට ඇත.

2011දී, ඇය ජනප්‍රිය වැඩසටහනක් වූ ඒක් හසාරොන් මේන් මේරි බෙහ්නා හේ ප්‍රධාන චරිතය වූ ජීවිකා විරේන් වධේරා නැමැති චරිතය නිරූපණය කළා ය. මෙහි ප්‍රධාන චරිත නිරූපණය කළේ ඇය සමග කරන් ටැකර් ය. මෙම කතාමාලාව 2013 සැප්තැම්බර් 13 දින විකාශය අවසන් විය. 2013 දෙසැම්බර් මස ඇය සෝනි ටීවී නාළිකාවේ ඒක් නායි පෙහ්චාන් කතාමාලාව සමග සම්බන්ධ වූවා ය. මෙහි ද ඇය සාක්ෂි නම් ප්‍රධාන චරිතය නිරූපණය කළා ය. මෙහි සෙසු ප්‍රධාන චරිතය නිරූපණය කළේ කරන් ෂර්මා විසිනි. 2014 සැප්තැම්බර් හම මෙම කතාමාලාව ද විකාශය අවසන් විය. 2016දී, ඇය යළි රූපවාහිනිය වෙත පැමිණියේ ඒක්තා කපූර්ගේ බ්‍රහ්මරාක්ෂස් කතාමාලාවේ ප්‍රධාන චරිතය නිරූපණය කරමිනි. සී ටීවී නාළිකාව ඔස්සේ විකාශය වූ මෙහි ඇය සමග අහම් ෂර්මා ප්‍රධාන චරිත නිරූපණය සිදුකළේ ය. 2017 පෙබරවාරි මස මෙම කතාමාලාව අවසන් විය.

රූපවාහිනිය
 2007–2008: කහේ නා කහේ තුළ කින්ජල් ලෙස
 2007–2008: ක්‍යා දිල් මේන් හේ තුළ තමන්නා ජුන්ජ් ලෙස
 2008: කස්තුරි තුළ නව්නීත් ලෙස
 2008–2009: කිස් දේශ් මේන් හේ මේරා දිල් තුළ වීරා නිහාල් මාන් ලෙස
 2010–2011: බාට් හමාරි පක්කි හේ තුළ තාරා ලෙස
 2010: ආහත් තුළ යාමිනී ලෙස
 2011–2013: ඒක් හසාරොන් මේන් මේරි බෙහ්නා හේ තුළ ජීවිකා විරේන් වධේරා ලෙස
 2013–2014: ඒක් නායි පෙහ්චාන් තුළ සාක්ෂි කරන් මෝදි ලෙස
 2014: ජලක් දිඛ්ලා ජා 7 තුළ ඇය ලෙසම ('ටීන් කා තාඩ්කා' සතිය වෙනුවෙන් ආරාධිත තරගකාරිණියක ලෙස කරන් ටැකර් සමග)
 2014–2015: බොක්ස් ක්‍රිකට් ලීගය තුළ ඇය ලෙසම
 2015: සරෝජිනී - ඒක් නායි පෙහෙල් තුළ ඇය ලෙසම (කරන් ‍ටැකර් සමගින් නිරූපණය කරන ලදී)
 2016-2017: බ්‍රහ්මරාක්ෂස් - ජාග් උතා ෂෛතාන් තුළ රායිනා රිෂාභ් ශ්‍රීවාස්ථව ලෙස

සම්මාන සහ නිර්දේශ
 වර්ෂය  සම්මානය  ප්‍රවර්ගය  නිර්දේශිත කෘතිය  චරිතය  ප්‍රතිඵලය 2012  ස්ටාර් පරිවාර් සම්මාන  ප්‍රියතම බෙහෙන්  ඒක් හසාරොන් මේන් මේරි බෙහ්නා හේ  ජීවිකා විරේන් සිං වධේරා   2012  ස්ටාර් පරිවාර් සම්මාන  ප්‍රියතම භාබි  rowspan="3"  2012  ස්ටාර් පරිවාර් සම්මාන  ප්‍රියතම පත්නි 2012  ස්ටාර් පරිවාර් සම්මාන  ප්‍රියතම නායා සදස්‍යා (කාන්තා) 2012  සී ස්වර්ණ සම්මාන  ගැළපීමේ පළමු වඩාත් ගැළපෙන නිළිය   2012  ඉන්දියානු රූපවාහිනී ඇකඩමි සම්මාන  හොඳම නිළිය - නාට්‍ය (ජූරියේ)   2012  සාස් බාහු ඕර් සාසිෂ් සම්මාන  ප්‍රියතම ජෝඩි   2013  කලාකාර් සම්මාන  ප්‍රියතම ජෝඩි   2014  ඉන්දියානු ටෙල්ලි සම්මාන  ප්‍රධාන චරිතයක හොඳම නිළිය ඒක් නායි පෙහ්චාන්  සාක්ෂි කරන් මෝදි   2014  සී ස්වර්ණ සම්මාන  වඩාත් ගැළපෙන නිළිය   2015  ITA සම්මාන  තිරයෙන් පිටත ජේත්තුකාර නිළිය   ඇය ලෙසම  

ආශ්‍රේයයන්

Category:ජීවත්වන්නෝ
Category:1987 උපත්
ප්‍රවර්ගය:ඉන්දියානු නිළියෝ
ප්‍රවර්ගය:ඉන්දියානු සෝප් ඔපෙරා නිළියෝ
ප්‍රවර්ගය:ඉන්දියානු රූපවාහිනී නිළියෝ
ප්‍රවර්ගය:බිග් බොස් තරඟකරුවෝ
ප්‍රවර්ගය:මුම්බායිහි නිළියෝ
Category:මුම්බායිහි ජනයා